cyanic-selkie/wikianc huggingface dataset:
Molekulaartehnoloogia
Meetodid ja algoritmid
Molekulaartehnoloogias modelleeritakse tihti päris maailmas toimuvaid muutusi, näiteks ilma muutumist, õhu liikumist ümber lennuki, autoõnnetuses tekkivaid kahjustusi, tähtede liikumist galaktikas, plahvatusohtlike seadmete käitumist ja palju muud. Sellised programmid loovad arvuti mällu loogilise järjekorra, kus igale kirjele vastab kindel ala, mis vastavalt mudelile sisaldab infot selle ala kohta. Näiteks ilmaennustusmudelites võib igale kirjele vastata ruutkilomeeter selle maa pinnamoodiga, hetke tuulesuunaga, õhuniiskuse, temperatuuri, rõhu ja muuga. Programm saab arvutada, mis on tõenäoliselt järgnev olukord, sõltuvalt hetkeolukorrast, kindlaksmääratud ajasammuga, lahendades võrrandeid, mis kirjeldavad, kuidas süsteem opereerib, ning seejärel kordab protsessi, et arvutada järgmine samm.
Molekulaartehnoloog on inimene, kes tegeleb teadusliku programmeerimisega. See inimene on üldjuhul teadlane, insener või rakendusmatemaatik, kes tegeleb kõrgema programmeerimisega, et välja töötada ajakohaseid programme, mis sobiksid kasutamiseks füüsika, keemia või inseneeria vaatenurkadest. Teaduslik programmeerimine avaldab üha enam mõju ka teistes valdkondades, sealhulgas majanduses, bioloogias ja meditsiinis. Molekulaartehnoloogia on tavaliselt liigitatud teaduse kolmandaks viisiks, eksperimentaalse/vaatlusliku ja teoreetilise osa täiendamiseks. Molekulaartehnoloogia põhiolemuseks on numbriline algoritm ning matemaatiline programmeerimine. Sealhulgas on molekulaartehnoloogias oluline osakaal algoritmide arendusel, programmeerimiskeelte tõhusal kasutamisel ja tulemuste valideerimisel. Molekulaartehnoloogiliste probleemide ja lahenduste kogumikud võib leida publikatsioonist Steeb, Hardy, Hardy and Stoop, 2004.
Arvutuste usaldusväärsus ja reprodutseerimine
Molekulaartehnoloogiliste meetodite keerukus on ohuks uurimuse reprodutseerimisele. Jon Claerbout on kerkinud esile arvamusega, et korratav uurimus nõuab kõigi kasutatavate andmete ja koodide, mis on viinud tulemuseni, arhiveerimist ja dokumenteerimist.[  Nick Barnes on teinud Science Code Manifestos ettepaneku viiele printsiibile, mida võiks järgida, kui on kasutatud avalikus teaduspublikatsioonis mõnd tarkvara. Tomi Kauppineni eestvedamisel avaldati ja defineeriti Linked Open Science'is lähenemine teaduslike väärtuste ühendamiseks, et võimaldada läbinähtav ja reprodutseeritav teadustöö.
Ajakirjad
Enamik teadusajakirju ei võta vastu tarkvaraartikleid, põhjendades seda väitega, et mõistlikult valminud tarkvara ei ole üldiselt piisavalt uudne. Arvutiteaduse väliselt on vaid mõned ajakirjad pühendunud teaduslikule tarkvarale. Traditsioonilised ajakirjad, nagu Esevier’s Computer Physics Communications avaldavad artikleid, mis ei ole avatud juurdepääsuga (kuigi artiklites kirjeldatud tarkvara tavaliselt on). Selle lünga täitmiseks kuulutati 2010. aastal välja uus ajakiri Open Research Computation, mis aga suleti aastal 2012, ilma et oleks ühtegi artiklit avaldatud. Ilmselt jäi liiga rangete kvaliteedinõuete tõttu puudu artikli esitajatest. Uus ajakiri Journal of Open Research Software asutati 2012. aastal.
Molekulaartehnoloogiline keemia
Molekulaartehnoloogiline keemia sai alguse fundamentaalsete avastuste ja teooriate tekkimisega kvantmehaanikas. Esimesed teoreetilised arvutused keemias tegid Walter Heitler ja Fritz London 1927. aastal. Molekulaartehnoloogilise kvantkeemia mõjukamad raamatud olid 1935 Linus Paulingi ja E. Bright Wilsoni "Introduction to Quantum Mechanics – with Applications to Chemistry", 1944 Eyringi, Walteri ja Kimballi "Quantum Chemistry", 1945 Heitleri "Elementary Wave Mechanics – with Applications to Quantum Chemistry" ja hilisem, 1952 Coulsoni "textbookValence"; kõigil neil on oma abistav roll järgmiste aastakümnete keemikute teadustöös. Selline areng oli võimalik tänu arvutitehnika edasiminekule 1940ndatel. Lainefunktsioonide väljatöötamine komplekssete aatomi süsteemide jaoks sai teostatavaks eesmärgiks. 1950ndatel tegid teoreetilised keemikud esimese poolempiirilise aatomi orbitaali arvutuse ning kasutusele võeti varajased digitaalarvutid.
Esimesed algelised Hartree-Fock arvutused kaheaatomilistes molekulides tehti 1956. aastal Massachusettsi tehnikainstituudis (MIT), kasutades väliskihi elektronorbitaalide põhifunktsioone. Kaheaatomiliste molekulprotsesside süstematiseeriva uurimuse avaldasid 1960. aastal Ransil ja Nesbet. Esimest korda tehti mitmeaatomilised arvutused 1950ndate lõpus, kasutades Gaussi meetodit. Esimesed konfiguratsiooni vastastikmõju arvutused tegid Boys ja tema kaastöötajad Cambridge’is EDSAC-arvutil, kasutades Gaussi orbitaale. 1971. aastaks, kui avaldati bibliograafia algelistest arvutustest, olid suurimad arvutatud molekulid naftaleen ja asuleen.
1964. aastal genereeriti Berkeley ja Oxfordi arvutitel Hückeli meetodi arvutustega molekuli sidemete kaugused alates butadieenist benseeni ja ovaleenini. Sellised empiirilised meetodid asendati 1960ndatel poolempiiriliste meetoditega (näiteks CNDO).
1970ndatel kasutati hulgaliselt algelisi arvutiprogramme, näiteks ATMOL, Gaussian, IBMOL ja POLYAYTOM, mis kiirendas algseid molekulorbitaalide arvutusi. Neist programmidest on tänapäeval kasutusel ainult Gaussian, mida on aja jooksul edasi arendatud. Samal ajal arenesid molekulaarse mehaanika meetodid, nagu MM2, enamjaolt Norman Allingeri eestvedamisel.
Terminit "molekulaartehnoloogia" hakati keemias kasutama 1970ndatel. 1970. aastatel võeti kasutusele uusi meetodeid, mida hakati liigitama molekulaartehnoloogilise keemia valdkonda. Esimest korda ilmus Journal of Computational Chemistry 1980. aastal. Molekulaartehnoloogiline keemia on tõstetud esile mitmel Nobeli auhinna jagamisel, kõige märkimisväärsemalt 1998. ja 2013. aastal. Walter Kohn ja John Pople said 1998. aastal Nobeli auhinna vastavalt tihedus-funktsionaalse teooria arendamise ja kvantkeemia molekulaartehnoloogiliste meetodite arendamise eest. Martin Karplus, Michael Levitt ja Arieh Warshel said Nobeli keemiaauhinna 2013. aastal komplekssete keemiliste süsteemide mitmeskaalaliste mudelite arendamise eest.
Sutlepa külanõukogu
Sutlepa külanõukogu oli külanõukogu Noarootsi vallas ja hiljem Haapsalu rajoonis. Lisaks Sutlepa külanõukogule moodustati 1945. aastal Noarootsi valla territooriumile ka Pürksi külanõukogu. Endises Noarootsi kihelkonnas asunud Riguldi valla territooriumile moodustati aga Tuksi ja Vanaküla külanõukogu.
Ajalugu
1954. aastal liideti senised Sutlepa ja Pürksi külanõukogu ühiseks Pürksi külanõukoguks, kuid 1971. aastal lahutati Eesti NSV Ülemnõukogu Presiidiumi 10. märtsi seadlusega Sutlepa piirkond (4870 hektarit ja 200–300 inimest) taas Pürksi külanõukogust ja liideti koos Tuksi külanõukogu territooriumiga Linnamäe külanõukogu koosseisu.
1976. aastal liideti seni Linnamäe külanõukogu koosseisus olnud ülejäänud Noarootsi valla territoorium (sh Sutlepa piirkond) Pürksi külanõukoguga. Mainitud territooriumi suurus oli 15 678 hektarit ning liitmine lisas Pürksi külanõukogusse rohkem kui 500 elanikku (teistel andmetel üle 600 elaniku).
Oliver Baumann
Oliver Baumann (sündinud 2. juunil 1990 Breisachis) on Saksamaa jalgpallur, kes mängib väravavahina Saksamaa kõrgliigaklubis Hoffenheim.
Ta alustas klubikarjääri SC Freiburgis, mille noortesüsteemiga liitus ta 2002. aastal. Freiburgi põhimeeskonnas debüteeris Baumann hooaja 2008/09 viimases liigamängus Dortmundi Borussia vastu. Järgmisel hooajal tõusis ta Freiburgi esiväravavahiks.
Aastatel 2008–2013 mängis Baumann Saksamaa noortekoondistes. Saksamaa jalgpallikoondise juurde kutsuti Baumann esmakordselt 2020. aasta septembris UEFA Rahvuste Liiga mängudeks Hispaania ja Šveitsi.
Kloostrimets
pisi|Kloostrimets 1936. aasta Tallinna ümbruse kaardil Kloostrimets ehk Pirita-Iru parkmets on metsaala Tallinnas Pirita linnaosas. Kloostrimets asub valdavalt Kloostrimetsa asumis, väiksem osa jääb Mähe asumisse.
Kloostrimets on saanud nime Pirita kloostri järgi. Keskajal kuulusid praeguse Kloostrimetsa alad Pirita kloostrile.
Ajalooliselt on Kloostrimets olnud suurem, ulatudes lõunas Pirita jõeni ja hõlmates muuhulgas tänapäevase Metsakalmistu ala. Kloostrimetsa tee rajamine 1934. aastal poolitas Kloostrimetsa metsaala kaheks osaks. Metsakalmistu rajamisega 1939. aastal muudeti osa metsaalast kalmistuks ning aastate jooksul on kalmistu ala laienenud (algselt planeeritud 24,2 ha, nüüd 47,7 hektarit). Kloostrimets kuulub Tallinna linna piiresse 2. märtsist 1945.
Suurem osa Kloostrimetsast jääb Pirita jõeoru maastikukaitseala Viimsi metsa piiranguvööndisse, kuid metsaala on avalikus kasutuses. Kaitsealustest lindudest pesitsevad Kloostrimetsas laanepüü, väike-kärbsenäpp, musträhn ja õõnetuvi.
Kloostrimetsas toimus 1926. aastal Eesti esimene orienteerumisvõistlus.
Julia Klöckner
pisi|Julia Klöckner, 2019 Julia Klöckner (sündinud 16. detsembril 1972 Bad Kreuznachis) on Kristlik-Demokraatlikku Liitu (CDU) kuuluv Saksamaa poliitik. Klöckner on Rheinland-Pfalzi piirkonna CDU esimees, CDU fraktsiooni esimees Rheinland-Pfalzi maapäevas, kuulub CDU presiidiumisse ja on CDU aseesimees.
Tuntuks sai ta 1995. aastal Saksa veinikuningannana (Deutsche Weinkönigin – veinitööstuse esindaja, kes valitakse üheks aastaks).
2002–2011 oli Klöckner Saksamaa Liidupäeva liige. 2009–2011 oli ta parlamentaarne riigisekretär Toidu-, Põllumajandus- ja Tarbijakaitseministeeriumis (Bundesministerium für Ernährung, Landwirtschaft und Verbraucherschutz).
Elu
Klöckner kasvas üles Guldentalis veinimeistrite perekonna noorima lapsena. Pärast gümnaasiumi lõpetamist õppis ta politoloogiat, katoliiklikku teoloogiat ja pedagoogikat. Pärast vaheeksami sooritamist töötas ta Wiesbadenis religiooniõpetajana ja asus siis tegema vabatahtliku tööd ajakirjanikuna.
Poliitikukarjäär
Klöckner astus 1997. aastal Kristlik-Demokraatlikku Liitu, selle noorteorganisatsiooni Junge Union (JU) ja naisteorganisatsiooni Frauen-Union (FU). Liidupäeva liikmeks saades astus ta CDU ja CSU fraktsiooni noorte parlamendiliikmete ühendusse Junge Gruppe ning sai ühenduse aseesimeheks. CDU Rheinland-Pfalzi liidumaaüleses ühenduses sai temast juhatuse liige. 2006. aastal valiti ta liidupäeva CDU ja CSU fraktsiooni juhatusse ja temast sai fraktsiooni esindaja tarbijakaitse küsimustes. 2006. aastal valiti ta CDU Rheinland-Pfalzi ühenduse aseesimeheks. 2010. aastal valiti ta Mainzis toimunud CDU Rheinland-Pfalzi parteipäeval 96,9% häälteenamusega CDU Rheinland-Pfalzi ühenduse esimeheks.
2010. aastal sai temast Karlsruhes toimunud CDU 23. parteipäeval CDU presiidiumi liige. 4. detsembril 2012 valiti ta CDU aseesimeheks.
Liidupäeva valimistel 2005. aastal võitis ta 43,0%-ga valimisringkonna otsekandidaadile antavatest häältest Kreuznachi valimisringkonna valimised. See oli esimene kord 50 aasta järel, mil võitis CDU kandidaat. Liidupäeva valimistel 2009. aastal valiti ta valimisringkonnast Kreuznach/Birkenfeld 47% häälteenamusega taas liidupäeva. Klöckner sai 18% rohkem hääli kui tema konkurent Saksamaa Sotsiaaldemokraatlikust Erakonnast (SPD). Pärast Rheinland-Pfalzi maapäeva moodustamist 2011. aasta 18. mail loovutas ta 27. mail 2011 oma mandaadi Saksamaa liidupäevas.
Klöckner on liidupäeva, maapäevade ja Euroopa Parlamendi liikmeid ühendava Saksamaa Parlamentaarse Ühingu (Deutsche Parlamentarische Gesellschaft) juhatuse liige. Liidupäevas asutas ta Parlamentaarse Veinifoorumi (Parlamentarisches Weinforum) ja kuulus fraktsioonideülesesse arutelufoorumisse Hospiz.
Friedrich Ludwig
Friedrich Ludwig on olnud mitme tuntud inimese nimi:
Pskovskaja Provintsija
Pskovskaja Provintsija (vene keeles Псковская Провинция, "Pihkva provints"; ka Pskovskaja provintsija) on Pihkva rajooni ja Pihkva oblasti ajaleht Venemaal. Lehe praegune nimi registreeriti 19. novembril 2001 ning selle all ilmub väljaanne 2002. aasta juunist, kuid oma ajalugu loeb ajaleht alates kohaliku lehe "Pskovskii kolhoznik" (Псковский колхозник, "Pihkva kolhoosnik") rajamisest 1. märtsil 1930.
Tänapäev
Leht ilmub kord nädalas kolmapäeviti tiraažiga 8500 eksemplari. Igal aastal korraldab Pskovskaja Provintsija koostöös Pihkva oblastivalitsusega mõttemängude festivali "Pskovskije snetki" (Псковские снетки), kus antakse välja Pskovskaja Provintsija karikas. 2001. aastast teeb ajaleht koostööd telesaatega "Ždi menja" (Vene versioon saatest "Sind otsides"), korraldades inimeste otsinguid Pihkva oblastis. Lehe peatoimetaja on L. Bõstrova.
Canadarm
pisi|[[NASA astronaut Stephen Robinson missiooni STS-114 ajal Canadarmi külge kinnitatuna]] Shuttle Remote Manipulator System (SRMS) (ka Canadarm või Canadarm 1) on robotkäe seeria, mida kasutasid NASA kosmosesüstikud, et asetada orbiidile, liigutada ja haarata kinni erinevatest laadungitest. Pärast kosmosesüstik Columbia katastroofi, oli Canadarmiga alati kaasas Orbiter Boom Sensor System, millega kontrolliti kosmosesüstiku kuumuskilpi.
Canadarmi eeskujuks võttes arendati välja Canadarm2, mis asub Rahvusvahelises kosmosejaamas ning märtsis 2019 leppisid NASA ja CSA kokku, et CSA ehitab Lunar Orbital Platform – Gateway jaoks robotkäe Canadarm 3.
Bell X-1
Bell X-1 on rakettmootoriga katselennuk. See oli esimene õhusõiduk, mis ületas helibarjääri (standardatmosfääris 1235 km/h). Õhusõiduki arendus toimus Ameerika Ühendriikide relvajõudude ja NACA (National Advisory Committee for Aeronautics, alates 1958 NASA) koostöös. Esimene ülehelikiirusel lend toimus 14. oktoobril 1947, õhusõiduki piloodiks oli Charles Elwood Yeager.
Tehniline taust
Lennukikere on poolmonokoki konstruktsiooniga ja valmistatud tugevast alumiiniumsulamist. Kütusemahutid valmistati terasest. Esimeses kahes lennukis ei kasutatud kütusepumpasid, vaid lämmastikugaasi kütusemahutites rõhu tõstmiseks. Lennukikere disainiti 50-kaliibrilise Browningu raskekuulipilduja kuuli järgi.
Esialgu plaaniti, et lennuk tõuseks õhku ja maanduks maapinnal, kuid soovimata teha kompromisse sooritusvõime ja turvalisuse arvelt, otsustati kasutada suuremat lennukit, mis kannab õhusõiduki 25 000 jala kõrgusele ja seejärel vabastab õhusõiduki. Algselt kavandati selle jaoks B-29 pommituslennuk, kuid hiljem kasutati ka B-50 pommitajaid selle ülesande jaoks.
Lennuk kasutas RMI XLR-11 rakettmootorit. Mootoril on 4 põlemiskambrit, mida saab individuaalselt käitada. Kõiki nelja põlemiskambrit kasutades tekitab mootor 27 kN tõukejõudu. Mootor kasutab kütuseks vedelhapnikku ja lahjendatud etanooli. pisi|X-1 kinnitatud B-29 külge Õhusõiduk kasutas kokpiti ja kütusesüsteemi survestamiseks lämmastikku: pardal oli 12 lämmastikumahutit. Lämmastikumahutite suure massi tõttu oli vajalik teha kompromiss kütuse koguse arvelt. Algselt kavandati kaasaskantava kütuse koguseks 3700 kg, hiljem jäi selleks 2100 kg, millest piisas maksimaalselt kaheks ja pooleks minutiks.
Esimene helikiirust ületav lend
Maailma esimene helikiirust ületav lend toimus 14. oktoobril 1947. Lennu piloodiks oli 24-aastane USA õhuvägede piloot kapten Charles Elwood Yeager, kes lendas Californias Mojave kõrbe kohal. Lennuk saavutas kiiruse 1,06 Machi 43 000 jala (umbes 13 kilomeetri) kõrgusel. See oli X-1 programmi viiekümnes lend.
Tehnilised parameetrid
Bell X-1 tehnilised parameetrid on tabelis.
Pirjo
Pirjo on soomepärane naisenimi.
Sulevipoeg
Sulevipoeg on Kalevipoja sõber ja võitluskaaslane Eesti rahvuseeposes "Kalevipoeg".
Teda on mainitud rahvuseepose kolmeteistkümnendas loos (Rännak laudadega, Teekond allmaailma, Põrgupiigad).
Kui Kalevipoeg tuleb allmaailmast päästetud põrgupiigadega, siis tahab ta need mehele panna:
Eepose viieteistkümnendas loos (Tagaajajad, Raudoja nõianeitsi, Olevipoeg ja linnaehitus, Põrgupiigade saatus), kosis Sulevipoeg endale ühe põrgupiigadest, kelle Kalevipoeg Sarviku käest päästis. Koos Alevipojaga päästis Sulevipoeg hiljem keskmise põrgupiiga tuuslari käest, kes oli piiga röövinud. Piiga sai seejärel Olevipoja naiseks.
Eepose kuueteistkümnendas loos ("Lennuki" ehitus ja merereisi algus. Teekond maailma otsa. Lapumaa ja Varrak, lapu tark.) jõudis Kalevipoeg koos kaaslastega laeval Lennuk Lapu randa ning võttis teejuhiks Varraku, Lapu targa. Seilati merel kuni nähti Sädemesaart. Varrak ei soovitanud laevameestel saarele minna. Sulevipoeg seevastu pidas seda vajalikuks ning laev aeti randa. Saarel trotsis ta ohtu ning kõndis põrgu leeaugu poole, ehkki juuksed ja kulmud kõrbesid. Viimaks leidis ta, et tulekünkast pole kasu kellelgi: Sulevipoeg arvas viimaks, et paras oleks võtta siit piibu peale tuld ja laeva peale tagasi minna.
Eepose üheksateistkümnendas loos (Sarvik-taadi aheldus, Õnneaeg, Pidu ja Kalevi tarkuseraamat, Sõjateated) aheldas Kalevipoeg põrgus Sarviku ning naasis maa peale kuristiku koopasuu kaudu. Seejärel istuti sõpradega Lindanisas lustima, hõiskama ja mõdu jooma. Samal ajal käis Varrak tema kojas ringi ning leidiski midagi, mis oli seina küljes – tarkuseraamatu. Vaatamata Sulevipoja ja Olevipoja manitsustele väärt raamatut mitte loovutada, jäi Kalevipoeg oma varem antud lubadusele kindlaks ning loovutas raamatu Varrakule.
Sulevipoeg osales koos kaasvõitlejatega ka eepose kahekümnendas loos (Valmistumine sõjaks, Lahingud, Raudmeeste saadikud, Kalevipoja surm, Põrgu väravas) mainitud viimases lahingus, kus ta hukkus:
November 2022
November 2022, kroonika
2022. aasta november algas teisipäeval ja lõppeb 30 ööpäeva pärast kolmapäeval.
Oktjabrski (täpsustus)
Oktjabrski on mitme Oktoobrirevolutsiooni auks nimetatud asula nimi.
Friedrich Ludwig (Pfalz-Zweibrücken-Landsberg)
Friedrich Ludwig (27. oktoober 1619 – 11. aprill 1681) oli Landsbergi hertsog aastatel 1645–1681 ja Zweibrückeni pfaltskrahv aastatel 1661–1681.
Elu
Friedrich Ludwig sündis Heidelbergis Friedrich Kasimiri ainsa ellujäänud pojana. Pärast isa surma aastal 1645 päris Friedrich Ludwig tema Kolmekümneaastases sõjas laastatud territooriumid. Piiratud ulatuses aitas ta kaasa ülesehitustöös ning edendas kaubandust olukorra stabiliseerimiseks. Aastal 1661 päris ta pärast Friedrichi surma Zweibrückeni hertsogkonna, teise sõjas laastatud territooriumi. Ta suri aastal 1681 Landsbergi lossis Obermoscheli lähistel. Kuna tema pojad esimesest abielust olid varem surnud ja pojad teisest, morganaatilisest abielust olid ebaseaduslikud, sai tema järglaseks Rootsi kuningas Karl XI.
Abielud
Friedrich Ludwig abiellus 14. novembril 1645 Düsseldorfis oma nõo, hertsog Johann II tütre Juliane Magdalenega ja nad said järgmised lapsed:
Friedrich Ludwig abiellus 21. augustil 1672 morganaatiliselt Anna Maria Elisabeth Heppiga ja nad said järgmised lapsed:
Gustav Paul Johannes Sachsendahl
Gustav Paul Johannes Sachsendahl (4. august 1851, Tartu – 18. veebruar 1903, Peterburi) oli Eesti arstiteadlane, numismaatik ja sfragist.
Elulugu
Gustav Paul Johannes Sachsendahl oli baltisakslane ja arsti poeg.
Lõpetas 1872 Tartu Kubermangugümnaasiumi, 1879 Tartu Ülikooli arstiteaduskonna, meditsiinidoktor (1880, TÜ), väitekiri "Ueber gelöstes Haemoglobin im circulirenden Blute" (Dorpat, 1880). Oli 1880–86 Venemaal Vjatkas vabrikuarst, tegeles 1886–87 Tartus ja Tallinnas Ehst- und Livländische Brieflade 4. köite väljaandmisega, oli 1887–92 Kaukaasias Siemensi ja Halske vasekaevanduse arst, 1892–95 ja 1899–1901 Tartus, 1895–99 Jõhvis ning aastast 1901 Soomes Pitkajärvi tuberkuloosihaigla arst.
Teadustöö
Üks tuntumaid Balti müntide ja pitsatite/pitserite uurijaid. Õpetatud Eesti Seltsi liige (aastast 1887), samuti Riia ja Kuramaa vastavate seltside liige
Ernst Johann von Biron
pisi|Ernst Johann von Biron
Ernst Johann von Biron (õigemini Ernst Johann von Bühren; läti keeles Ernsts Johans Bīrons; vene keeles Эрнст Иоганн Бирон; 23. november 1690 Kalnciems – 29. detsember 1772 Jelgava) oli Kuramaa hertsog.
Ernst Johann von Bühren sündis Kuramaal väikeaadliku peres. Ta käis Königsbergi ülikoolis, kuid visati sealt vääritu käitumise pärast välja. 1714. aastal siirdus Bühren Venemaale, kus tema nime hakati kirjutama prantsuspärasemalt – Biron. Ta tegutses Peeter I poja Aleksei Petrovitši abikaasa Charlotte Christine õukonnas, hiljem sidus end aga Kuramaa hertsoginna Anna Ivanovnaga. Kui too 1730. aastal Venemaal võimule sai, muutus Biron üheks Venemaa keisririigi mõjuvõimsaimaks meheks.
1737. aastal suri Kettlerite dünastia Kuramaal välja ning Poola kuningas August III, kelle vasall Kuramaa hertsogiriigi valitseja oli, nimetas Bironi Venemaa keisrinna (1730–1740) Anna Ivanovna nõusolekul uueks Kuramaa hertsogiks. Biron, kes juba oli endale hankinud tohutu varanduse, jätkas seda ka Kuramaa hertsogina. Ta laskis rajada suurejoonelise Jelgava ja Rundale palee ning tema eluviisi kadestasid koguni Prantsusmaa kuninga õukonna liikmed.
1740. aastal keisrinna Anna suri, ning ehkki Biron määrati seejärel Venemaa keisririigi regendiks, ei kestnud tema ülemvõim kaua. Juba kolm nädalat hiljem võttis Burchard Christoph von Münnich ta vahi alla ning esialgu mõisteti ta surma. Hiljem muudeti karistus aga eluks ajaks asumisele saatmiseks Siberisse.
1762. aastal aga, kui võimule sai Peeter III, kutsuti vana Biron tagasi keisri õukonda. Aasta hiljem määras Katariina II ta uuesti Kuramaa hertsogiks. 1769. aastal loobus ta troonist oma poja Peteri kasuks ja suri kolm aastat hiljem oma luksuslikus Jelgava palees.
Janovice nad Úhlavou
Janovice nad Úhlavou (saksa keeles Janowitz an der Angel) on linn Tšehhis Plzeňi maakonnas Klatovy ringkonnas. Janovice nad Úhlavou asub Úhlava jõe ääres, Klatovyst 8 km edelas ja Plzeňist ligikaudu 45 km lõunas.
Janovice nad Úhlavou paikneb merepinnast 412 meetri kõrgusel.
Janovice nad Úhlavoud on esmamainitud 1290. aastal.
Aravaki keeled
pisi|Aravaki keelkond Aravaki keeled on keeled, mis kuuluvad Aravaki keelkonda. Aravaki keeli räägitakse tänapäeval Kesk- ja Lõuna-Ameerikas, ent on ajalooliselt kõneldud ka Antillidel ning Mehhiko lahe saartel. Keelkond on ohustatud, 20. sajandil suri välja umbes 30 keelt. Kõnelejate hulk oli 1999. aastal Alexandra Y. Aikhenvaldi antud hinnangu kohaselt 500 000-530 000.
Ajalugu
Minevikus räägiti aravaki keeli laial alal, mis ulatus Florida poolsaarest üle Antillide Paraguay ning Argentina piirini. Aravakke võib jagada Antillide aravakkideks ning mandriaravakkideks, kelle kultuurid ning keeled on erinevad.
Ohustatus
Ainuüksi 20. sajandil suri välja umbes 30 keelt, nende seas kaifana ning mandavaka keel. Suure tõenäosusega on välja surnud ka parauhano keel ning tšamikuro keel, väljasuremisohus on bare, tariana, kabijari, mavajana ning baure keel. UNESCO klassifikatsiooni alusel on kõik teised keelkonna keeled hävimisohus või ohustatud. Enim jätkusuutlikkuse märke ilmutab garifuna keel, ent ka selle tulevik on pikemas perspektiivis ebakindel.
Aravaki keeled tänapäeval
Enim kõnelejaid on tänapäeval vajuu keelel Colombias (52 000), trinitario (üle 15 000) ja baure keelel (4500) Boliivias ning ašeninka (41 000) ja matšigenga keelel Peruus. Teiste allikate kohaselt on baure keelel kõnelejaid äärmiselt vähe.
Iluuisutamine 1988. aasta taliolümpiamängudel
Iluuisutamine 1988. aasta taliolümpiamängudel toimus Kanadas Calgarys.
Ulug-Hemi kožuun
Ulug-Hemi kožuun on 2. järgu haldusüksus Venemaa Tõva Vabariigis.
Kožuuni halduskeskus on Šagonar.
Kožuun jaguneb 10 kohalikuks omavalitsuseks, kus on kokku 10 asulat.
Rachel
Rachel võib tähendada järgmist:
Gowarczów
Gowarczów on küla Poolas Święty Krzyżi vojevoodkonnas Końskie maakonnas, Gowarczówi valla halduskeskus. Gowarczów asub Końskiest 10 km põhjas ja Kielcest umbes 48 km põhjas.
Gowarczów sai linnaõigused 1430. aastal, kuid kaotas need 1869. aastal.
Vabadussõja juhtide mälestussammas
Vabadussõja juhtide mälestussammas (ka Vabadussõja kõrgemate juhtide mälestussammas/memoriaal) on Tallinna Kaitseväe kalmistul asuv Vabadussõja juhtidele püstitatud mälestusmärk.
Paparde raudteepeatus
Paparde raudteepeatus on raudteepeatus Alūksne–Gulbene raudteel Alūksne piirkonna Anna ja Jaunanna valla piiril. Avamise ajal jäi see Aluliina kihelkonda Ate mõisa maadele.
Vabadussõja juhtide mälestussammas
Sammas avati 10. septembril 1933.
Paparde raudteepeatus
Peatus asub Gulbene raudteejaamast 20 ja Riia jaamast 232 km kaugusel. Seal kehtib oma peatusepõhine piletitariifide süsteem. Päevas võib seal peatuda neli rongi.
Vabadussõja juhtide mälestussammas
Nõukogude okupatsiooni ajal, arvatavasti 1952. aastal, sammas purustati.
Sammas taasavati 22. veebruaril 1998.
Paparde raudteepeatus
Peatus avati aastal 1907 metsaveoks mõeldud Annenhofi jaamana. Sinna rajati ka veetorn, mis on tänini säilinud. Aastal 1919 sai jaama nimeks Annasmuiža raudteejaam, aastal 1927 aga Anna raudteejaam. Tänapäevast nime kannab jaam alates teisest maailmasõjast.
1. veebruarist 2011 on Paparde nõudepeatus (rong peatub seal ainult siis, kui sinna on müüdud pilet või kui peatuses on ootajaid).
Jaama peahoone on lihtne puidust hoone, kus elanikke enam pole. Sealne veetorn rajati auruvedurite tarbeks ja seal asub töötab auru jõul töötav veepump. Aastail 2004–2006 renoveeriti veetorni fassaadi ja sisustust.
Léon Brillouin
Léon Nicolas Brillouin (7. august 1889 – 4. oktoober 1969) oli prantsuse füüsik, kes andis panuse kvantmehaanika, atmosfääris raadiolainete levimise, tahkisefüüsika ja informatsiooniteooria uurimisse.
Einar Kuusk
pisi|Einar Kuusk aastal 2022 Einar Kuusk (sündinud 22. juunil 1989 Kuressaares) on eesti näitleja, režissöör ja endine juutuuber.
Ta oli peategelane Martin Eesti mängufilmis "Ameerika suvi" ja on teinud Eesti esimese postapokalüptilise ulmefilmi "The Most Beautiful Day". Einar Kuusk on samuti olnud tegev Hollywoodi näitleja ja koomiku Tom Greeni veebisaidil ja teinud tema saates videoid. Tema hiljutised rollid on BBC seriaalis "The Capture" ja Netflixi filmis "Luther: The Fallen Sun".
Tijana Bogićević
pisi|Tijana Bogićević Tijana Bogićević (serbia keeles Тијана Богићевић; sündinud 1. novembril 1981 Novi Sadis) on Serbia laulja.
Ta oli 2011. aasta Eurovisiooni lauluvõistlusel Düsseldorfis Serbia esindaja Nina Radojčići taustalaulja.
Bogićević esindas Serbiat 2017. aasta Eurovisiooni lauluvõistlusel Kiievis lauluga "In Too Deep". Teises poolfinaalis sai ta 98 punktiga 11. koha, jäädes esimesena finaalist välja.
Repton
Repton on küla Lõuna-Derbyshire'is Inglismaal. Sinna on maetud vähemalt kolm Mercia kuningat: Æthelbald, Beornræd ja Wiglaf.
Ungari rahvuslaul "Üleshüüd" (Szózat)
"Üleshüüd" (tõlgitud ka kui "Üleskutse" ) on Ungari rahvuslaul (mitteametlik hümn, mida tihti lauldakse rahvuslikel pidustustel). "Üleshüüu" sõnade autor on ungari luuletaja Mihály Vörösmarty. Esmakordselt ilmus "Üleshüüd" luuletusena 1837. aastal.
Matthias Johann Eisen luuletas ilmselt soome või saksa keele kaudu "Szózati" "Eesti oludele vastavalt" ümber ja see ilmus tema luulekogus pealkirja "Äratus" all. Esimene eestikeelne tõlge "Szózatist", tõlkijaks Karl Eduard Sööt ja pealkirjaks "Üleshüüd", ilmus 1938. aastal kümnenda hõimupäeva puhul väljaande Eesti Hõim lisas.
Tõlge eesti keelde (Karl Eduard Sööt)
pisi|703x703px|"Szózati" käsikiri (algus) pisi|484x484px|"Szózati" algus Egressy mälestuskivil. Sul, ungarlane, ustavalt
On kaitsta oma maa;
Ta olnud kätkiks sinule
Ei paremat maailma peal
Sa paika leia joht,
Kas olgu õnn või õnnetus –
Siin saatusest su koht.
See muld su vanemate verd
On lakkamata joond,
Siin tuhat aastat rännates
Sull' mäletusi loond.
Siin sangar Árpád võimsasti
Me kodu rajanud
Ja Hunyad keset orjaööd
Uut sihti ajanud.
Oh vabadus! Lipp verine
Siin lehvind meie eel,
Ning sõda pojad paremad
On riisund eluteel.
Ehk maad küll rõhus võõras võim,
Küll äge sõjajaht –
Ta siiski uljalt seisma jäi,
Ei kustund elutaht.
Ta elab, kogu ilmale
Käib üha harras hüüd:
"Pikk katseaeg, küll pälvib see,
Kas elu, surma nüüd!"
Ei ohvriks toodud verehind
Või olla asjata,
Ei asjata, et vapramaid
Jõud, püha hüüde hääl,
Või raugeda, kui lasukski
Suur needus nende pääl.
Veel ajad paremad,
Nii kuidas sajad tuhanded
Kaastundes ootavad.
Ehk tulgu, kui peab tulema,
Suur, võimas sulle surm,
Kus hiiglakalmuks kujuneb
Verd janunenud nurm.
Siis, rahvas, sinu hauakalm
Kord rahvaid ühendab
Ja miljonite harras lein
Neid vendeks pühendab.
Oh ungarlane, ustavust
Sult ootab kodupind,
Mis toidab, ja kui langed kord,
Siis mullas hõlmab sind.
Kas tulgu õnn või õnnetus –
Koitjärve (Rootsi)
Koitjärve on skaudilaager Lygneri järve ääres Kungsbackas Hallandi läänis Rootsis.
Göteborgist umbes 40 km kaugusel asuv 15,5 ha suurune laagriplats osteti 1960. aastal ja ehitati aastakümnete jooksul välja peamiselt Göteborgis tegutseva Tallinna skautlipkonna juhtide eestvedamisel. Koitjärve laagrit kasutatakse mitmesuguste eestlaste kogunemiste jaoks. Arvatavasti suurim üritus oli skautide "Põhjala" maailmalaager suvel 1964, kui seal kogunes ligi tuhat noort.
Outlast
"Outlast" on esimeses isikus ellujäämis-õudusmäng, mille on välja töötanud ja avaldanud Red Barrels.
Mäng keerleb vabakutselise uuriva ajakirjaniku Miles Upshuri ümber, kes otsustab uurida kauget psühhiaatriahaiglat Mount Massive Asylum, mis asub USA Colorado osariigi Lake County mägedes.
"Outlast" sai üldiselt positiivseid hinnanguid, sageli kiideti selle atmosfääri ja õuduselemente.
2016. aasta oktoobri seisuga oli mängu müüdud 4 miljonit eksemplari. 2018. aasta mai seisuga on kogu sarja müüdud 15 miljonit eksemplari.
Järg "Outlast 2" ilmus 25. aprillil 2017 ja kolmas osa, "The Outlast Trials", peaks ilmuma 2022. aastal. "Outlasti" esimese ja teise osa vahele jääv koomiksisari "The Murkoff Account" ilmus 2016. aasta juulist kuni 2017. aasta novembrini.
Lisapaketid (DLC)
"Whistleblower" keskendub Waylon Parkile, mehele, kes Milesi psühhiaatriahaiglasse juhtis.
Natalia Saealle
Natalia Saealle (sündinud 23. märtsil 1976 Kiviõlis Ida-Virumaal) on Eesti matemaatik.
Elulugu
Natalia Saealle on agronoomi ja õpetaja tütar.
Lõpetas 1993 Kiviõli 2. Keskkooli, 1997 TÜ matemaatikateaduskonna, 1999 samas magistrantuuri, matemaatikamagister (1999, TÜ), väitekiri "Сходимость функциональных рядов почти всюду", 1999–2005 TÜ doktorant, Ph.D. (matemaatika, 2005, TÜ), väitekiri "Convergence and summability with speed of functional series" (Tartu, 2005). Oli 2001–03 TÜ puhta matemaatika instituudi funktsionaalanalüüsi õppetooli teadur, 2003–06 matemaatilise analüüsi õppetooli assistent, 2006– matemaatilise analüüsi lektor.
Teadustöö
Uurimisvaldkonnad: funktsiooniteooria, funktsionaalread, summeeruvusmenetlused.
Rachel (eesnimi)
Rachel on naisenimi.
2019. aasta seisuga oli see Eestis esinemissageduselt 1587. naisenimi. 1. jaanuari 2019 seisuga oli Eestis eesnimi Rachel 26 naisel.
Kloostrimetsa tee
Kloostrimetsa tee on tänav Tallinnas Pirita linnaosas, Pirita, Kloostrimetsa, Lepiku ja Laiaküla asumis.
Kloostrimetsa tee ehitati aastatel 1930–1934.
Kloostrimetsa tee äärde jäävad:
Kultuuriväärtuslike elamutena on esile toodud:
Indiaani Jõe Vabariik
Indiaani Jõe Vabariigi pindala oli 731 km² ja rahvaarv 300.
Ajalugu
Piirkond asutati eurooplaste poolt maatoetusena, mida ei andnud mitte Suurbritannia kuningas, vaid kuningas Philip pärast oma edukaid rünnakuid Uus-Inglismaal 1670. aastatel.
Toetus müüdi edasi maa-spekulatsiooni ettevõttele, samal ajal kui sellesama indiaani hõimu teine osa rahvast kinnitas uuele ettevõttele, et nende pealik on ametist kõrvaldatud ning neil on voli toetus neile anda. Pärast Ameerika Iseseisvussõda vaatasid mõlemad osapooled territooriumi üle ja tõstatasid oma enda maatoetused uusasukatele, mis sageli kattusid üksteisega. Pärast 1812. aasta sõda olid mõlemad osapooled rahalistes raskustes ning lõpuks liitusid.
Indiaani Jõe Vabariik tekkis ebaselgete piiride jagamise tulemusena 1783. aasta Pariisi rahulepingus Põhja-Ameerika koloonia (hiljem Ameerika Ühendriigid) ja Suurbritannia vahel. Connecticuti jõe põhjapoolsemat asukohta tõlgendati kolme eri moodi.
Ebaselge lepingu tulemuseks oli see, et kolme lisajõe, mis suubusid Connecticuti jõkke, vahele ja ümber jääv maa-ala ei kuulunud ei Põhja-Ameerikale ega ka Kanadale (moodustatud 1791).
Kellatorn (Toompea)
Kellatorn (alamsaksa Klocktorne) oli Tallinna Toompea Suure linnuse väravatorn, mida esimest korda on mainitud 1511. aastal.
Neljakandiline Kellatorn asus praegusel Piiskopi tänaval ja oli keskajal Suure linnuse ainuke väravatorn, siit ka rööpnimetus Toomvärav. Suure linnuse poolt avanes see kõigepealt eeskaitsealasse. Eeskaitsealast Pikka jalga või väljapoole kindlustatud ala viivate väravate olemusest pole midagi teada.
Osa torni lääneseinast on säilinud Lossi plats 6 paikneva hoone Piiskopi tänava poolses välisseinas.
Vana Toomvärav
Pärast uue Toomvärava (Riia värava) kasutuselevõttu sai Kellatorni rööpnime Vana Toomvärav (1694 die alte Thumb Pforte).
¡Tchkung!
¡Tchkung! oli industriaalmuusika ansambel, mis tegutses 1990. aastatel Seattle'is.
Viimsi vabaõhumuuseum
pisi|Viimsi vabaõhumuuseum Viimsi vabaõhumuuseum on Viimsi vallas asuv vabaõhumuuseum.
Muuseum on SA Rannarahva Muuseumi filiaal ning selle moodustavad 1820. aastatel ehitatud Kingu rannatalu hooned: rehielamu, elumaja, laut ja teised taluhooned.
¡Quiero vivir!
"¡Quiero vivir!" (hispaania keeles 'tahan elada') on laulja Lilian García debüütalbum. See ilmus 9. oktoobril 2007 USA-s Universal Music Latino väljaandel.
Albumil on 10 hispaaniakeelset laulu ja lisaks neist kahe ingliskeelsed versioonid.
Kevin Akpoguma
Kevin John Ufuoma Akpoguma (sündinud 19. aprillil 1995 Neustadt an der Weinstraßes) on Saksamaal sündinud Nigeeria jalgpallur, kes mängib Saksamaa kõrgliigaklubis Hoffenheim.
2007. aastal liitus ta Karlsruher SC noortesüsteemiga. Klubi põhimeeskonnas debüteeris ta Saksamaa tugevuselt kolmandas liigas 2012. aasta novembris.
2013. aastal sõlmis ta lepingu Hoffenheimiga. Aastatel 2013–2015 mängis ta Hoffenheimi reservmeeskonnas Saksamaa tugevuselt neljandas liigas. Seejärel oli ta kaks hooaega laenul Saksamaa esiliigaklubis Düsseldorfi Fortuna. Hoffenheimi põhimeeskonnas debüteeris ta Saksamaa kõrgliigas lõpuks hooajal 2017/18. Hooaja 2018/19 teises pooles oli ta Hoffenheimist laenul Saksamaa kõrgliigaklubis Hannover 96.
Aastatel 2010–2017 mängis Akpoguma Saksamaa noortekoondistes. 2014. aastal tuli ta Euroopa omavanuste meistriks Saksamaa kuni 19-aastaste koondisega. 2020. aasta septembris otsustas ta Nigeeria jalgpallikoondise kasuks. Nigeeria koondises tegi ta debüüdi 9. oktoobril 2020 sõprusmängus Alžeeria vastu.
Tema ema on sakslanna ja isa Nigeeria päritolu.
Jaotusmagistraal
Jaotusmagistraal on linnaosa sisest liiklust võimaldav magistraaltänav, mis ühendab jaotustänavaid ja juurdepääse põhimagistraalidega.
Tallinna Töö- ja Kasvatuslaager
Tallinna Töö- ja Kasvatuslaager tegutses Tallinna Keskvangla territooriumil. Vangla oli okupatsioonivõimude poolt üle võetud 1941. aasta sügisel ja nimetati ümber seoses määrusega töö- ja kasvatuslaagrite asutamise kohta suvel 1942. Selle nime all tegutses see kuni 1944. aasta septembrini. Laagrit nimetati ka Tallinna Töö- ja Kasvatuslaagriks nr 1. Laager allus Julgeolekupolitseile ja SD-le.
Tallinna Töö- ja Kasvatuslaagril oli kaheksa välilaagrit, kus kinnipeetavaid tööle rakendati. Vanglas peeti kinni nii koonduslaagritesse edasi saadetavaid isikuid, poliitilise politsei uurimise all olijaid ja süüdimõistetuid kui ka kriminaalkurjategijaid.
Rahel
Rahel on naisenimi.
2019. aasta seisuga oli see Eestis esinemissageduselt 564. naisenimi. 1. jaanuari 2019 seisuga oli Eestis eesnimi Rahel 173 naisel.
Joseph Kony
Joseph Kony (hääldus IPA transkriptsioonis [ koɲ ] ; sündinud u 1961 Odekis, Ugandas) on Uganda sektantliku geriljarühmituse Issanda Vastupanuarmee juht. Ehkki Issanda Vastupanuarmee oli algselt populaarne, pöördus see omaenda toetajate vastu, püüdes väidetavalt atšolite rahvusrühma "puhastada" ning teha Ugandast teokraatia.
Kony on kuulutanud ennast Jumala esindajaks ning meediumiks, kes vahendab eelkõige Püha Vaimu, kes Issanda Vastupanuarmee uskumuste kohaselt avaldub paljudes vormides. Ideoloogiliselt on rühmitus sünkretistlik segu müstitsismist, atšoli rahvuslusest ja kristlikust fundamentalismist         Rühmituse eesmärk on rajada teokraatlik riik, mis põhineb Kümnel käsul ja kohalikul acholide traditsioonil. .
Kony käsul on Issanda Vastupanuarmee röövinud arvukalt lapsi, kes muudeti seksiorjadeks ja lapssõdureiks. Kokku on Issanda Vastupanuarmee tegevuse tulemusel 1986. aastast saati saanud sõdureiks 66 000 last ning 2 miljonit inimest on sunnitud kodudest lahkuma. 2005. aastal mõisteti Kony sõjakuritegudes süüdi Hollandis Haagis asuvas Rahvusvahelises Kriminaalkohtus, kuid siiani on ta kinnivõtmist vältinud. Issanda Vastupanuarmee tegutseb Ugandas, Kongo Demokraatlikus Vabariigis, Kesk-Aafrika Vabariigis, Lõuna-Sudaanis ja Sudaanis.
2022. aasta novembris soovib Rahvusvahelise Kriminaalkohtu prokurör anda süüdistuse Joseph Konyle..
Jaotustänav
Jaotustänav on linnaosa sisest liiklust võimaldav tänav, mis ühendab juurdepääse magistraalidega.
Klwów
Klwów on küla Poolas Masoovia vojevoodkonnas Przysucha maakonnas, Klwówi valla halduskeskus. Klwów asub Przysuchast umbes 20 km põhjas, Radomist 38 km lääneloodes ja Varssavist ligikaudu 80 km lõunaedelas.
Klwów sai linnaõigused 1413. aastal, kuid kaotas need 1869. aastal.
Kastor (täht)
pisi|Kastori asukoht Kaksikute tähtkujus pisi Kastor (ka Castor, Alpha Geminorum, α Geminorum) on kuuest tähest koosnev tähesüsteem, mis asub Kaksikute tähtkujus. Palja silmaga vaadeldes paistab ühe tähena.
See on Kaksikute tähtkuju heleduselt teine täht ja tähistaeva heleduselt 24. täht. Kastor asub umbes 52 valgusaasta kaugusel. Selle tähesuurus on 1,59.
Sindi seltsimaja
Sindi seltsimaja on kultuurikeskus Pärnu maakonnas Sindis aadressil Pärnu maantee 44. Seltsimaja juhataja on Anneli Uustalu.
Georg August Wallin
Georg August Wallin ehk Yrjö Aukusti Wallin ehk Abd al-Wali (24. oktoober 1811 Sundi vald – 23. oktoober 1852 Helsingi) oli Soome Suurvürstiriigi orientalist, maadeuurija ja professor, keda mäletatakse oma 1840. aastate retkede pärast Lähis-Idasse.
Goiási Föderaalülikool
pisi|Universidade Federal de Minas Gerais
Goiási Föderaalülikool (Universidade Federal de Goiás, UFG) on Brasiilia ülikool, mis asub Goiási osariig pealinnas Goiânias.
Sandra Schleret
Sandra Carola Schleret (sündinud 26. juunil 1976 Innsbruckis) on Liechtensteini laulja. Ta on ansambli Siegfried esilaulja.
JK Loo
Jalgpalliklubi Loo on Eesti jalgpalliklubi. 2013. aasta hooajal mängib meeskond II liiga ida/põhi.
Tšaa-Holi kožuun
Tšaa-Holi kožuun on 2. järgu haldusüksus Venemaa Tõva Vabariigis.
Kožuun jaguneb 4 kohalikuks omavalitsuseks, kus on kokku 4 asulat.
Lucas Wallmark
Alexander Lucas Wallmark (sündinud 5. detsembril 1995 Umeås) on Rootsi jäähokimängija, kes mängib keskründajana Šveitsi kõrgliigaklubis ZSC Lions.
Rootsi kõrgliigas debüteeris ta hooajal 2012–13 Skellefteå meeskonnas. Aastatel 2013–2016 mängis ta Rootsi kõrgliigaklubis Luleå HF. 2015. aastal võitis ta Luleåga Jäähoki Meistrite Liiga.
2014. aastal valis Carolina Hurricanes ta NHL-i draft'is 97. valikuna. Põhja-Ameerikasse suundus ta mängima 2016. aastal. Esimesel kahel hooajal mängis ta põhiliselt American Hockey League'is (AHL) Hurricanesi noorteklubis Charlotte Checkers, kus ta paistis silma resultatiivsusega (esimesel hooajal 46 punkti ja teisel hooajal 55 punkti). NHL-is lõi Wallmark Hurricanesi meeskonnas esimese värava 30. detsembril 2017 mängus St. Louis Bluesi vastu. Hooajal 2018–19 sai ta NHL-is kirja kümme väravat ja 18 väravasöötu. 2020. aasta veebruaris kaubeldi Wallmark Florida Panthersi. 2020. aasta oktoobris sõlmis ta üheaastase lepingu Chicago Blackhawksiga, kuid suutis 16 liigamänguga saada kirja vaid kolm väravasöötu. 2021. aasta aprillis naasis ta Panthersi, kus ta mängis veel neli mängu.
2021. aasta juunis sõlmis ta üheaastase lepingu KHL-i klubiga Moskva CSKA. Ta otsustas klubiga lõpetada 4. märtsil 2022 pärast Venemaa sissetungi algust Ukrainasse.
2022. aasta mais sõlmis ta kolmeaastase lepingu ZSC Lionsiga.
2014. aastal võitis Wallmark Rootsi kuni 20-aastaste koondisega juunioride maailmameistrivõistlustel hõbemedali. Rootsi jäähokikoondise koosseisus osales ta 2022. aasta taliolümpiamängudel ja 2022. aasta maailmameistrivõistlustel. Olümpiaturniiril lõi Wallmark viis väravat ja oli Juraj Slafkovský järel turniiri paremuselt teine väravalööja.
Väikesed kaslased
pisi|Leviala Väikesed kaslased (ladina keeles Felinae) on kaslaste bioloogiline alamsugukond, mille alla kuulub 15 perekonda.
Eesti NSV teeneline haridustöötaja
Eesti NSV teeneline haridustöötaja on Eesti NSVs välja antud aunimetus.
Eesti NSV teenelise haridustöötaja aunimetus kehtestati 1980. aastal. 1987. aasta alguseks oli selle aunimetuse saanud 22 inimest.
Juurdepääs (tee)
Juurdepääs on mittekeskne, ainult teatud piirkonda magistraalidega ühendav tänav.
Juurdepääse on jagatud mitmesse kategooriasse:
Janne Fridolin
Janne Fridolin (sündinud 23. juulil 1976 Jõgeval) on eesti koorijuht ja muusikaõpetaja.
Janne Fridolin lõpetas 1997. aastal Tallinna Pedagoogilise Seminari muusikaosakonna, 2003. aastal Eesti Muusika- ja Teatriakadeemia koolimuusika instituudi (erialaõpetaja Ene Kangron) ning 2009. aastal koorijuhtimise osakonna cum laude (prof Ants Üleoja). 2017. aastal lõpetas ta doktorantuuri Tõnu Kaljuste ja Anne Türnpu juhendamisel ning sai filosoofiadoktori kraadi.
Koorijuhiteed alustas ta segakoori Noorus (1998-2001) ja poistekoori Revalia (2002-2010) abidirigendina. Janne Fridolin on Noorte Segakoor Vox Populi dirigent alates koori loomisest, samuti Tallinna Muusikakeskkooli kammerkoori ja poistekoori ning Tallinna Rahumäe Põhikooli lastekoori ja mudilaskoori dirigent ning muusikaõpetaja. Ta on Tallinna Muusikakeskkooli koorijuhtimise osakonna dirigeerimise ja partituuri lugemise õppejõud.
Janne Fridolin on olnud kooriliigijuht mitmel laulupäeval ja laulupeol, sealhulgas lastekooridele noorte laulu- ja tantsupeol "Mina jään" (2017) ja Eesti Meestelaulu Seltsi 30. laulupäeval "Laulis isa, laulis poega". Kunstiline juht ja dirigent oli ta 2014. aastal toimunud rahvusvahelisel üliõpilaslaulupeol Gaudeamus ning Jõgeva rahvakultuurifestivali laulupäeval "Jõgeva ja Pedja vahel". Tema juhtimisel on Vox Populi osalenud mitmes koorimuusikalavastuses koostöös Anne Türnpuga (sh Veljo Tormise tsükkel "Külavahelaulud ehk Pariisi linnas Londonis", "Ingerimaa õhtud") ning NO99 lavastustes "Meditatsioonid Tormisega" ja "Savisaar". Ta on valitud Eesti Kooriühingu mentoriks. 2023. aastal oli Fridolin taas kord dirigendipuldis Eesti XIII noorte laulupeol, juhatas ta poistekooride lugu "Loome elu ilusa".
Isiklikku
Janne Fridolinil on neli last. Tema tütar on laulja ja laulukirjutaja Inger Fridolin, ka teised lapsed on tegelenud muusikaga. Tema abikaasa on õppinud muusikakeskkoolis metsasarve ja lõpetanud EMTA-s klassikalise laulu magistrantuuri, ta ema oli aastaid laulupidude ajal maakonna taidlejate majutuspaiga komandant, isa aga maakonna laulupeorongkäigu kolonni korraldaja ning hariduselt puhkpilliorkestri dirigent.
Meziměstí
Meziměstí (saksa keeles Halbstadt) on linn Tšehhis Hradec Králové maakonnas Náchodi ringkonnas. Meziměstí asub Poola piiri ääres, Náchodist ligikaudu 24 km põhjas.
Meziměstí asub merepinnast 432 meetri kõrgusel.
Meziměstít on esmamainitud 1408. aastal, linnaõigused sai 1992. aastal.
Vovtšansk
Läbi linna voolab Vovtša jõgi, mis 6 km kaugusel suubub Donetsi jõkke. Vovtšansk asub Venemaa piirist 5 km kaugusel.
Suurim tööstusettevõte linnas on Vovtšanski agregaaditehas.